ויקימניה

ויקימניה (באנגלית: Wikimania) הוא הכנס השנתי הבין-לאומי של קרן ויקימדיה. הכינוס מתקיים מדי קיץ (ביולי או באוגוסט) מאז 2005, בכל פעם במקום אחר בעולם. הכנס כולל הרצאות, סדנאות ודיונים בנושאים: תוכן חופשי, תוכנה חופשית, זכויות יוצרים, קהילות ורשתות חברתיות באינטרנט, שימוש באינטרנט לצורך למידה והשכלה והשינוי בדרכי הלמידה עקב התפתחות קהילות לומדות וירטואליות. מוקד ההרצאות והדיונים הוא מיזמי קרן ויקימדיה והקהילות שנוצרות סביבם, ותוכנת מדיה-ויקי, אולם חלק ניכר מהם מתפרס על פני תחום רחב יותר וכולל גם דיון במיזמים אחרים של תוכן חופשי ובתופעת הקהילות המקוונות באופן כללי.

ההרצאות והדיונים פתוחים לקהל הרחב, אולם נעשה מאמץ מיוחד להביא אל הכינוס משתתפים פעילים במיזמי ויקימדיה, כדי לאפשר מפגש פנים-אל-פנים בין אנשי "תנועת ויקימדיה" ממקומות שונים בעולם. רוב ההרצאות מתקיימות באנגלית, אם כי לפעמים ניתנות הרצאות גם בשפת מקום הכינוס. ההרצאות מצולמות ומתומללות ומופצות ברישיון חופשי.

אתר הכינוס נבחר על ידי ועדה הכוללת נציגים של קרן ויקימדיה, מארגנים של כינוסים קודמים ופעילים במיזמי ויקימדיה. הבחירה נעשית באמצעות מכרז. הוועדה מקבלת הצעות של צוותים מרחבי העולם, המעוניינים לארגן את הכינוס בארצם, ולאחר שהיא דנה בכל ההצעות, בוחרת את המקום בו יתקיים הכנס הבא. במהלך הבחירה נלקחים בחשבון העלויות הכרוכות בקיום האירוע, ציוד טכני נדרש, סידורי לינה ואפשרות ההגעה לאתר הכינוס ממקומות שונים. מקובל לתת עדיפות לאזורים בעולם שבהם הכינוס לא התקיים כדי להדגיש את אופיו הבין-לאומי, וכדי לתת הזדמנות לאנשים ממקומות מרוחקים ליהנות מגישה נוחה לכינוס לפחות אחת לכמה שנים.

בשנת 2020 לא התקיים כנס ויקימניה, לראשונה מאז שהחל להתקיים, עקב מגפת הקורונה ממנה סבלו מדינות רבות בעולם.

 כנסי ויקימניה 
 שנה  תאריך  מדינה מארחת  עיר  מקום  מספר משתתפים  אתר רשמי  2005  5–7 באוגוסט   גרמניה  פרנקפורט אם-מיין  Haus der Jugend  380  Wikimania 2005 2006  4–6 באוגוסט   ארצות הברית  קיימברידג' (מסצ'וסטס)  בית הספר למשפטים בהרווארד  400  Wikimania 2006 2007  3–4 באוגוסט   טאיוואן  טאיפיי  Chien Tan Overseas Youth Activity Center  440  Wikimania 2007 2008  17–19 ביולי   מצרים  אלכסנדריה  ביבליותיקה אלכסנדרינה  625  Wikimania 2008 2009  26–28 באוגוסט   ארגנטינה  בואנוס איירס  Centro Cultural General San Martín 559  Wikimania 2009 2010  9–11 ביולי   פולין  גדנסק  Polish Baltic Philharmonic and the Polish Maritime Museum  כ-500  Wikimania 2010 2011  4–7 באוגוסט   ישראל  חיפה  מתחם האודיטוריום ובית הכט בחיפה  720  Wikimania 2011 2012  12–15 ביולי   ארצות הברית  וושינגטון די. סי.  אוניברסיטת ג'ורג' וושינגטון  1,400  Wikimania 2012 2013  7–11 באוגוסט   הונג קונג  הונג קונג  האוניברסיטה הפוליטכנית של הונג קונג  1,300  Wikimania 2013 2014  6–10 באוגוסט   הממלכה המאוחדת  לונדון  מרכז האמנויות ברביקן  כ-2,000  Wikimania 2014 2015  17–19 ביולי   מקסיקו  מקסיקו סיטי  מלון "הילטון רפורמה"  כ-800  Wikimania 2015 2016  22–27 ביוני   איטליה  אזינו לאריו  מבני ציבור בעיירה (בתי ספר, תיאטרון, מוזיאון ועוד)  כ-1,200  Wikimania 2016 2017  9–13 באוגוסט   קנדה  מונטריאול  מלון "לה סנטר שרתון"  כ-1,000  Wikimania 2017 2018  18–22 ביולי   דרום אפריקה  קייפטאון  אוניברסיטת קייפטאון  למעלה מ-700  Wikimania 2018 2019  14–18 באוגוסט   שוודיה  סטוקהולם  Aula Magna, אוניברסיטת סטוקהולם  למעלה מ-800  Wikimania 2019 2021  13–17 באוגוסט  כנס וירטואלי בשפה האנגלית לכל עורכי ויקיפדיה בעולם  ללא מיקום פיזי  אלפי משתתפים Wikimania 2021202211–14 באוגוסטWikimania 2022202316–19 באוגוסט סינגפורסינגפורWikimania 20232024 7 עד 10 באוגוסט פוליןקטוביץמרכז הקונגרסים כ-1,400Wikimania 2024

ממוזער|מרכז|900px|תמונה קבוצתית של משתתפי כנס ויקימניה 2011 שהתקיים בחיפה

קישורים חיצוניים



  סרטון קצר על ויקימניה 2008 באלכסנדריה, באתר YouTube
 תקצירים וצילומי וידאו של ההרצאות בוויקימניה 2008, באתר חברת קלטורה
 פרטי ההצעה לאירוח ויקימניה 2011 בחיפה, באתר קרן ויקימדיה

 ויקימניה 2024 בקטוביץ – Wikimania 2024 סרטונים ביו טיוב

ויקימניה
קטגוריה:תרבות אינטרנט
קטגוריה:כנסים